Երրորդ՝ ուժեր և անհատներ, որոնց հետաքրքրում է քվեարկության դրվելիք Սահմանադրության բովանդակությունը: Նրանք պնդում են, որ այդպիսի Սահմանադրությունը վտանգավոր է, անգամ չարիք երկրի համար, քանի որ ապահովում է մեկ կուսակցության գերկայությունը խորհրդարանում, և կայուն մեծամասնության երաշխավորումը դառնում է սահմանադրական նորմ: Բացի այդ, Սահմանադրության փոփոխությունը հնարավոր է դառնում խորհրդարանում ձայների երկու երրորդով, իսկ զինված ուժերի գլխավոր հրամանատարի շուրջ տրված են անորոշ ձևակերպումներ: